Document ID: /roh_data/filtered/Bilingualer_Corpus_interleaved-it-rm.jsonl.gz/1595

This is a text translated from Italian to Rumantsch Grischun.
Certificati per le nuove bibliotecarie

Nei Grigioni 13 bibliotecarie hanno recentemente concluso il loro perfezionamento e conseguito il certificato della Comunità di lavoro delle biblioteche svizzere di lettura pubblica (CLP).

Affinché nelle oltre 50 biblioteche scolastiche e comunali del Cantone possa essere prestato un lavoro bibliotecario di qualità, la Biblioteca cantonale dei Grigioni offre regolarmente le relative formazioni per adulti. Esse soddisfano i requisiti di qualità delle attuali direttive della Comunità di lavoro delle biblioteche svizzere di lettura pubblica (CLP). I corsi vengono organizzati dall'incaricata delle biblioteche Nelly Däscher a nome della Commissione delle biblioteche dei Grigioni. Il corso di base CLP si conclude con un esame, dopo 27 giornate di lezioni.

Recentemente, 13 neobibliotecarie hanno potuto ritirare il loro certificato CLP, in occasione di una cerimonia di chiusura. La responsabile dell'Ufficio di coordinamento per le pari opportunità, Silvia Hofmann, nella sua laudatio si è congratulata con le collaboratrici delle biblioteche CLP per il loro impegno. Il lavoro bibliotecario, segnatamente la promozione della lettura, è un'attività impegnativa e importante per la società, che esercita un influsso a lungo termine sulla popolazione. La lettura è infatti una delle capacità più importanti da padroneggiare per avere successo nella vita. Oggi una biblioteca rappresenta il centro d'informazione di un comune, un punto di incontro culturale per tutti gli abitanti e un luogo dove soffermarsi e stringere contatti sociali. Fondamentalmente la biblioteca è il luogo più importante di un comune.

Il certificato è stato rilasciato a:

Flavia Arpagaus, Coira; Petronella Cavegn, Vella; Katrin Germann, Ftan; Brigitte Hartwig, Bever; Luzia Kohler, Bad Ragaz; Monica Lütscher, Domat/Ems; Manuela Mullis, Bad Ragaz; Gabriela Nigg, Küblis; Regula Röthlisberger, Untervaz; Doris Schmid, Filisur; Ruth Schreiber-Roduner, Domat/Ems; Marisa Strub-Lazzarini, Oberrieden; Gertrud Wieser, Zuoz.

Indicazione per i media:

La fotografia delle neobibliotecarie può essere richiesta presso la Biblioteca cantonale a Nelly Däscher: tel. 081 257 28 37, e-mail: nelly.daescher@kbg.gr.ch

Organo: Biblioteca cantonale dei Grigioni

Fonte: it Biblioteca cantonale dei Grigioni

05.06.2009
Novas bibliotecaras survegnan il certificat

En il Grischun han terminà dacurt 13 bibliotecaras lur furmaziun supplementara ed han survegnì il certificat da la cuminanza da lavur da las bibliotecas svizras da lectura publica (CLP).

La biblioteca chantunala dal Grischun porscha regularmain ina furmaziun supplementara per persunas creschidas, per ch'i possia vegnir prestada ina lavur da bibliotecara cumpetenta en las passa 50 bibliotecas da scola e communalas dal chantun. Questa furmaziun supplementara ademplescha las prescripziuns da qualitad da las directivas vertentas da la cuminanza da lavur da las bibliotecas svizras da lectura publica (CLP). Ils curs vegnan organisads - en num da la cumissiun da bibliotecas dal chantun Grischun - tras l'incumbensada chantunala da las bibliotecas Nelly Däscher. Il curs fundamental da la CLP terminescha suenter 27 dis d'instrucziun cun in examen.

Dacurt han 13 absolventas survegnì il certificat da la CLP a chaschun d'ina festa da finiziun. En ses pled ha la manadra dal post da stab per l'egualitad da las schanzas, Silvia Hofmann, ludà las bibliotecaras da la CLP per lur engaschament. La lavur da biblioteca, cunzunt la promoziun da la lectura, saja ina lavur impurtanta e pretensiusa per la societad, ina lavur cun in effect persistent per la populaziun, perquai che la lectura saja ina da las abilitads las pli impurtantas ch'ins stoppia posseder, per avair success en la vita. Ina biblioteca saja oz il center d'infurmaziun d'ina vischnanca, in lieu da scuntrada culturala per tut las abitantas e per tut ils abitants, in lieu, nua ch'ins po star e chattar contacts socials. Uschia saja la biblioteca da princip il lieu il pli impurtant d'ina vischnanca.

In certificat han survegnì:

Flavia Arpagaus, Cuira; Petronella Cavegn, Vella; Katrin Germann, Ftan; Brigitte Hartwig, Bever; Luzia Kohler, Ragaz Bogn; Monica Lütscher, Domat; Manuela Mullis, Ragaz Bogn; Gabriela Nigg, Küblis; Regula Röthlisberger, Vaz sut; Doris Schmid, Filisur; Ruth Schreiber-Roduner, Domat; Marisa Strub-Lazzarini, Oberrieden; Gertrud Wieser, Zuoz.

Infurmaziun per las medias:

Ina fotografia da las absolventas po vegnir retratga tar la biblioteca chantunala, Nelly Däscher: tel. 081 257 28 37, e-mail: Nelly.Daescher@kbg.gr.ch

Gremi: biblioteca chantunala dal Grischun

Funtauna: rg biblioteca chantunala dal Grischun

05.06.2009